 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. oktobrī Nr. 643**

(protokols Nr. 22, 29. p.)

**Par** **Madonas novada pašvaldības Kultūras konsultatīvās padomes nolikuma apstiprināšanu**

Madonas novada pašvaldības 2024. gada 29. februāra saistošo noteikumu Nr. 7 “Madonas novada pašvaldības nolikums” 72. punktā noteikts, lai iesaistītu sabiedrību atsevišķu pašvaldības funkciju un uzdevumu pildīšanā, pašvaldība izveido konsultatīvo padomi kultūras jautājumos, kura darbojas uz Domes apstiprinātu nolikuma pamata:

Nolikums nosaka Madonas novada pašvaldības Kultūras konsultatīvās padomes sastāvu, izveidošanas kārtību, uzdevumus, pienākumus un tiesības.

Padomes darbības mērķis ir demokrātiskā veidā sekmēt kultūras aktivitāšu un kultūrvides attīstību Madonas novadā, aktivizēt dialogu starp pašvaldību un sabiedrību, veicinot viedokļu apmaiņu lēmumu pieņemšanas procesā kultūras jomā, veidojot iedzīvotājiem un kultūras tūristiem saistošu novada kultūrvidi.

Noklausījusies sniegto informāciju, ņemot vērā 17.10.2024. Kultūras un sporta jautājumu komitejas atziņumu, pamatojoties uz Pašvaldību likuma 53. panta otro daļu, pašvaldības 2024. gada 29. februāra saistošo noteikumu Nr. 7 “Madonas novada pašvaldības nolikums” 72. 1. apakšpunktu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

Apstiprināt Madonas novada pašvaldības Kultūras konsultatīvās padomes nolikumu.

*Pielikums: Madonas novada pašvaldības Kultūras konsultatīvās padomes nolikums.*

 Domes priekšsēdētājs A. Lungevičs

*Noviks 22034411*